Circle-linjen

**Circle-linjen** er en linje i Londons undergrunnsbane, markert med gult på undergrunnskartet og øvrig informasjonsmateriell. Navnet viser til at banen frem til 2009 gikk i en kontinuerlig løkke rundt London sentrum nord for sentrum. Siden 2009 ble linjen endret med en forlengelse til Hammersmith, og togbytte ved Edgware Road er nødvendig for passasjerer som vil reise på løkken forbi denne stasjonen.

I hovedsak deler Circle-linjen traseen med andre linjer, og det er kun to strekninger, mellom Aldgate og Tower Hill i øst, og Gloucester Road og High Street Kensington i vest, der Circle-linjen går alene. På den nordlige delen mellom Hammersmith og Liverpool Street kjører også Hammersmith and City-linjen og Metropolitan-linjen går også mellom Baker Street og Aldgate. På den sørlige delen av strekningen deles traseen med District-linjen mellom Tower Hill og Gloucester Road, mens det i vest er en annen gren av District linjen som deler traseen mellom High Street Kensington og Edgware Road.

Linjen går på grunt nivå. Tunnelene på linjen er av den eldre typen som ble bygget ved utgraving og tildekking. Disse tunnelene er bredere enn dyptgående linjene og linjen betjenes derfor med høye og brede vogner. Flere stasjoner og kortere strekninger ligger i skjæringer heller enn tunneler. At linjen fra tid til annen kommer opp i dagslys var nødvendig for ventilasjonen da banen ble betjent med damplokomotiv de første årene.

## Historie
Sirkelen ble komplett i 1884, da både District– og Metropolitan-linjene åpnet frem til Tower Hill via henholdsvis Victoria og Liverpool Street. Da linjen først ble foreslått hadde den navnet *Inner Circuit* (*Indre krets*). Dette ble raskt endret til *Inner Circle* (*Indre sirkel*). Dette navnet var i bruk i god tid før linjen faktisk gikk i sirkel. Det var planlagt både en *Outer Circle* og en *Super Outer Circle*; ingen av disse ble fullført, og strekningen som ble anlagt er enten nedlagt eller tatt over av andre linjer. 

I 1949 fikk den navnet Circle-linjen, og ble en selvstendig undergrunnslinje, etter å ha vært drevet som en del av de to ovennevnte linjene siden starten i 1884. Det var først da at den ble tegnet inn med egen farge på undergrunnskartet. 

13. desember 2009 åpnet en forlengelse av linjen; fra Edgware Road via Paddington til Hammersmith. Circle-togene kjører på samme spor som Hammersmith & City-linjen hele veien. Forlengelsen ble vedtatt for å kunne bedre driften av Circle-linjen og andre linjer den deler skinner med. Tog som kjører kontinuerlig i ring, uten endestasjoner, har problemer med å ta igjen forsinkelser, fordi togene alltid vil danne kø langs traseen. Løsningen med å forlenge til Hammersmith vil i stor grad minske problemet, ved at togene kjører ut av ringen på vei til Hammersmith, og får muligheten til å bli stående på endestasjonen til normal avangsfrekvens kan gjenopptas.

## Drift
Tog som kjører fra Hammersmith og langs nordsiden av ringen, snur ved Edgware Road etter å ha kjørt i sirkel, og returnerer deretter til Hammersmith via sirkelen.

I nord, øst og vest følger den stort sett grensen for takstsone 1, men i sør går den et godt stykke innenfor grensen. Strekningen mellom Paddington og Hammersmith ligger i takstsone 2. Circle-linjen er nettverkets åttende mest trafikkerte linje.

Det er bare to korte seksjoner som er unike for Circle, mellom Aldgate og Tower Hill, og mellom Gloucester Road og High Street Kensington.

En populær aktivitet blant mange londonboere er å ta en pub-til-pubrunde med Circle Line; man stopper da ved hver enkelt av de 27 stasjonene og drikker et glass (*halfpint*) øl i en pub i nærheten. 

Fram til 2004 har det vært tre tilfeller av «kapring» av tog på Circle-linjen. Det dreier seg om vennligsinnede kapringer, utført av grasrotsorganisasjoner som Space Hijackers. Det blir delt ut gratis alkohol og snacks, og band spiller musikk under et «Circle Line Party».

Linjen betjenes av moderne syvvognstog av typen "S7 stock".

## Terrorangrepet 7. juli 2005

Den 7. juli 2005 ble to tog på Circle-linjen utsatt for et terrorangrep. To selvmordsbomber ble utløst praktisk talt samtidig kl. 08.50 lokal tid, den ene mellom Liverpool Street og Aldgate og den andre ved Edgware Road. Minst 14 personer omkom. 

Etter angrepet ble hele linjen stengt. De andre linjene på undergrunnsbanen åpnet neste dag, men Circle kunne ikke gjenåpnes før 4. august.

## Kart

Bilde:Circle Line.svg|thumb|center|600px|Klikkbart kart over Circle-linjen.

rect 213 231 280 248 Paddington stasjon
rect 252 178 306 205 Edgware Road undergrunnsstasjon
rect 346 157 385 184 Baker Street undergrunnsstasjon
rect 444 140 497 179 Great Portland Street undergrunnsstasjon
rect 506 110 552 137 Euston Square undergrunnsstasjon
rect 559 22 634 48 King's Cross St. Pancras undergrunnsstasjon
rect 681 182 744 200 Farringdon stasjon
rect 757 160 812 174 Barbican stasjon
rect 793 198 853 215 Moorgate stasjon
rect 900 178 960 205 Liverpool Street stasjon
rect 897 242 941 257 Aldgate undergrunnsstasjon
rect 926 311 967 338 Tower Hill undergrunnsstasjon
rect 859 271 924 287 Bank og Monument undergrunnsstasjoner
rect 812 291 859 319 Canon Street stasjon
rect 789 243 841 269 Mansion House undergrunnsstasjon
rect 712 255 777 272 Blackfriars stasjon
rect 668 286 712 303 Temple undergrunnsstasjon
rect 608 326 688 341 Embankment undergrunnsstasjon
rect 585 405 661 419 Westminster undergrunnsstasjon
rect 453 396 522 425 St. James's Park undergrunnsstasjon
rect 439 466 488 482 Victoria stasjon, London
rect 325 514 372 542 Sloane Square undergrunnsstasjon
rect 189 455 256 484 South Kensington undergrunnsstasjon
rect 93 491 156 517 Gloucester Road undergrunnsstasjon
rect 24 396 91 438 High Street Kensington undergrunnsstasjon
rect 56 301 109 329 Notting Hill Gate undergrunnsstasjon
rect 120 272 186 291 Bayswater undergrunnsstasjon

desc bottom-left


## Stasjoner

*Oversikten følger linjen med klokken fra Hammersmith.*

* Hammersmith
* Goldhawk Road
* Shepherd's Bush Market
* Wood Lane
* Latimer Road
* Ladbroke Grove
* Westbourne Park
* Royal Oak
* Paddington 
* Edgware Road 
* Baker Street
* Great Portland Street
* Euston Square
* King's Cross St Pancras
* Farringdon
* Barbican
* Moorgate
* Liverpool Street
* Aldgate
* Tower Hill
* Monument
* Cannon Street
* Mansion House
* Blackfriars
* Temple
* Embankment
* Westminster
* St. James's Park
* Victoria
* Sloane Square
* South Kensington
* Gloucester Road
* High Street Kensington
* Notting Hill Gate
* Bayswater

## Se også
* Liste over stasjoner på London Underground

## Eksterne lenker
* Circle Line Pub Crawl 
* TfL London Undergrounds nettside om Circle-linjen